title: Sklep Komisije z dne 13. maja 2015 o obnovitvi imenovanja neodvisnih znanstvenih strokovnjakov v Odbor za ocenjevanje tveganja na področju farmakovigilance (Besedilo velja za EGP)

text:
               14.5.2015

               SL

               Uradni list Evropske unije

               C 161/5

         SKLEP KOMISIJE
   z dne 13. maja 2015
   o obnovitvi imenovanja neodvisnih znanstvenih strokovnjakov v Odbor za ocenjevanje tveganja na področju farmakovigilance
   (Besedilo velja za EGP)
   (2015/C 161/04)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 726/2004 Evropskega parlamenta in Sveta z dne 31. marca 2004 o postopkih Skupnosti za pridobitev dovoljenja za promet in nadzor zdravil za humano in veterinarsko uporabo ter o ustanovitvi Evropske agencije za zdravila (1) in zlasti člena 61a(1) in (4) Uredbe,
   ob upoštevanju naslednjega:

               (1)

               Člen 61a(1) Uredbe (ES) št. 726/2004 določa, da Komisija za člane Odbora za ocenjevanje tveganja na področju farmakovigilance imenuje šest neodvisnih znanstvenih strokovnjakov.

               (2)

               Člen 61a(1) Uredbe (ES) št. 726/2004 določa, da mora Komisija navedene člane imenovati zaradi zagotavljanja ustreznega strokovnega znanja v Odboru.

               (3)

               Člani Odbora se imenujejo za obdobje treh let, ki se lahko enkrat obnovi.

               (4)

               S sklepom z dne 21. junija 2012 je Komisija imenovala šest neodvisnih znanstvenih strokovnjakov za obdobje treh let z začetkom 2. julija 2012. Zaradi trajnega in učinkovitega prispevka navedenih strokovnjakov k delu Odbora bi bilo treba njihov mandat obnoviti v skladu s členom 61(4) Uredbe (ES) št. 726/2004 za obdobje treh let z začetkom 2. julija 2015.

               (5)

               Kadar neodvisni znanstveni strokovnjak, ki je bil imenovan v skladu s tem sklepom, ni več sposoben učinkovito sodelovati pri delu Odbora ali odstopi, lahko Komisija tega člana za preostali čas trajanja njegovega mandata nadomesti z osebo z rezervnega seznama –

         SPREJELA NASLEDNJI SKLEP:
   Člen 1
   Imenovanje naslednjih članov Odbora za ocenjevanje tveganja na področju farmakovigilance se obnovi za obdobje treh let z začetkom 2. julija 2015:

               —

               Jane Ahlqvist RASTAD,

               —

               Marie Louise DE BRUIN,

               —

               Stephen J. W. EVANS,

               —

               Brigitte KELLER-STANISLAWSKI,

               —

               Hervé LE LOUET,

               —

               Lennart WALDENLIND.

         Člen 2
   Na rezervni seznam se v tem vrstnem redu uvrstijo:

               —

               Thierry TRENQUE,

               —

               Michael THEODORAKIS,

               —

               Marie-Christine PERAULT-POCHAT,

               —

               Annemarie HVIDBERG HELLEBEK.

      V Bruslju, 13. maja 2015

            Za Komisijo

            V imenu predsednika

         Vytenis ANDRIUKAITIS

            Član Komisije

      (1)  UL L 136, 30.4.2004, str. 1.


title: Sklep Sveta z dne 17. novembra 2003 o sklenitvi Sporazuma o uporabi nekaterih aktov Skupnosti na ozemlju Kneževine Monako

text:
Pomembno pravno obvestilo

|

32003D0885

Uradni list L 332 , 19/12/2003 str. 0041 - 0041

		Sklep Svetaz dne 17. novembra 2003o sklenitvi Sporazuma o uporabi nekaterih aktov Skupnosti na ozemlju Kneževine Monako(2003/885/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 133, v povezavi s prvim pododstavkom člena 300(3) Pogodbe,ob upoštevanju predloga Komisije,ob upoštevanju naslednjega:(1) Komisija je v imenu Skupnosti s pogajanji uskladila Sporazum o uporabi nekaterih aktov Skupnosti na ozemlju Kneževine Monako.(2) Nekatere naloge pri izvajanju so bile dodeljene Skupnemu odboru, ustanovljenemu na podlagi Sporazuma, zlasti pooblastilo za spreminjanje nekaterih vidikov prilog k Sporazumu.(3) Treba je uvesti ustrezne notranje postopke za zagotavljanje pravilnega uresničevanja Sporazuma in treba je pooblastiti Komisijo, da se dogovori o nekaterih spremembah Sporazuma in da sprejme nekatere odločitve za njegovo izvajanje.(4) Sporazum je treba odobriti −SKLENIL:Člen 1Sporazum med Evropsko skupnostjo in Kneževino Monako o uporabi nekaterih aktov Skupnosti na ozemlju Kneževine Monako se odobri v imenu Skupnosti.Besedilo Sporazuma je priloženo temu sklepu.Člen 2Predsednik Sveta je pooblaščen, da imenuje osebo(-e), pooblaščeno(-e), da v imenu Skupnosti podpiše Sporazum iz člena 1, ki zavezuje Skupnost. Predsednik Sveta ali njegov pooblaščenec da Monaku v imenu Skupnosti uradno obvestilo o zaključku postopkov, kot je predvideno v členu 6(1) Sporazuma.Člen 31. V Skupnem odboru, ustanovljenem na podlagi člena 3 Sporazuma, Skupnost zastopa Komisija.2. Stališče, ki ga Skupnost zavzame v Odboru, določi Svet na predlog Komisije; Svet odloča z istim načinom glasovanja, kot se uporablja za sprejetje zadevnega akta Skupnosti.3. Z odstopanjem od odstavka 2 Komisija sprejme stališče Skupnosti o odločitvah glede dodatka aktov Skupnosti k Prilogi Sporazuma, če zadevni akti spreminjajo akte, ki so v njej že vsebovani.V Bruslju, 17. novembra 2003Za SvetPredsednikF. Frattini--------------------------------------------------


title: 2006/634/SZVP Sklep Političnega in varnostnega odbora Darfur/3/2006 z dne 25. julija 2006 o imenovanju vojaškega svetovalca posebnega predstavnika Evropske unije za Sudan

text:
               21.9.2006

               SL

               Uradni list Evropske unije

               L 258/13

      SKLEP POLITIČNEGA IN VARNOSTNEGA ODBORA DARFUR/3/2006
   z dne 25. julija 2006
   o imenovanju vojaškega svetovalca posebnega predstavnika Evropske unije za Sudan
   (2006/634/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti člena 25(3) Pogodbe,
   ob upoštevanju Skupnega ukrepa Sveta 2005/557/SZVP z dne 18. julija 2005 o civilno-vojaškem podpornem ukrepu Evropske unije za misijo Afriške unije v regiji Darfur v Sudanu (1), in zlasti člena 4 Skupnega ukrepa,
   ob upoštevanju naslednjega:

               (1)

               Svet je 5. julija 2006 sprejel Skupni ukrep 2006/468/SZVP (2) o podaljšanju in spremembi mandata posebnega predstavnika Evropske unije za Sudan.

               (2)

               Posebni predstavnik Evropske unije (PPEU) za Sudan med drugim skrbi za usklajevanje in povezanost prispevkov Unije za misijo Afriške unije v regiji Darfur v Sudanu (AMIS). V skladu s členom 5(2) Skupnega ukrepa 2005/557/SZVP celica EU za usklajevanje v Adis Abebi (ACC), ki jo sestavljajo politični, vojaški in policijski svetovalec, po pooblastilu PPEU opravlja vsakodnevno usklajevanje z vsemi pristojnimi akterji EU ter s Centrom za upravno kontrolo in upravljanje (ACMC) v okviru strukture poveljevanja Afriške unije z namenom zagotavljanja dosledne in pravočasne pomoči EU AMIS.

               (3)

               Svet je v skladu s členom 4 Skupnega ukrepa 2005/557/SZVP pooblastil Politični in varnostni odbor za imenovanje vojaškega svetovalca PPEU na predlog generalnega sekretarja/visokega predstavnika (GS/VP), ki temelji na priporočilu PPEU.

               (4)

               GS/VP je po priporočilu PPEU predlagal, da se za novega vojaškega svetovalca PPEU imenuje polkovnik Marc BOILEAU.

               (5)

               V skladu s členom 6 Protokola o stališču Danske, ki je priložen Pogodbi o Evropski uniji in Pogodbi o ustanovitvi Evropske skupnosti, Danska ne sodeluje pri pripravi in izvajanju sklepov in ukrepov Evropske unije, ki zadevajo obrambo –

         SKLENIL:
   Člen 1
   Polkovnik Marc BOILEAU se imenuje za vojaškega svetovalca PPEU za Sudan.
   Člen 2
   Ta sklep začne učinkovati 28. julija 2006.

      V Bruslju, 25. julija 2006

            Za Politični in varnostni odbor

            Predsednik

         T. TANNER

      (1)  UL L 188, 20.7.2005, str. 46.

      (2)  UL L 184, 6.7.2006, str. 38.


title: Sklep Sveta z dne 7. oktobra 2003 o sklenitvi Sporazuma v obliki izmenjave pisem med Evropsko skupnostjo in Republiko Hrvaško o sistemu ekotočk, ki se od 1. januarja 2003 uporablja za hrvaški tranzitni promet čez Avstrijo

text:
Pomembno pravno obvestilo

|

32003D0740

Uradni list L 268 , 18/10/2003 str. 0067 - 0067

		Sklep Svetaz dne 7. oktobra 2003o sklenitvi Sporazuma v obliki izmenjave pisem med Evropsko skupnostjo in Republiko Hrvaško o sistemu ekotočk, ki se od 1. januarja 2003 uporablja za hrvaški tranzitni promet čez Avstrijo(2003/740/ES)SVET EVROPSKE UNIJE JE -ob upoštevanju Pogodbe o ustanovitvi Evropske skupnosti, zlasti člena 71(1) v povezavi s členom 300(2), prvi pododstavek, prvi stavek, in člena 300(3), prvi pododstavek Pogodbe,ob upoštevanju predloga Komisije,ob upoštevanju mnenja Evropskega parlamenta [1],ob upoštevanju naslednjega:(1) Začasni trgovinski sporazum med Evropsko skupnostjo na eni strani in Republiko Hrvaško na drugi [2], zlasti člen 2(2)(b) Protokola 6 o cestnem tranzitnem prometu, določa, da je treba uporabiti sistem ekotočk, enakovreden tistemu iz člena 11 Protokola 9 k Aktu o pristopu iz leta 1994.(2) Komisija je v imenu Skupnosti sklenila Sporazum v obliki izmenjave pisem med Evropsko skupnostjo in Republiko Hrvaško o metodi za izračun ter podrobnih pravilih in postopkih za vodenje in nadzor ekotočk.(3) Sporazum je bil podpisan v imenu Skupnosti dne 23. julija 2003 s pridržkom morebitne poznejše sklenitve, v skladu s Sklepom Sveta 2003/440/ES [3].(4) Sporazum se odobri -SKLENIL:Člen 1Sporazum v obliki izmenjave pisem med Evropsko skupnostjo in Republiko Hrvaško o sistemu ekotočk, ki se od 1. januarja 2003 uporablja za hrvaški tranzitni promet čez Avstrijo, se odobri v imenu Skupnosti.Besedilo Sporazuma v obliki izmenjave pisem je priloženo k temu sklepu [4].Člen 2Ta sklep se objavi v Uradnem listu Evropske unije.V Luxembourgu, 7. oktobra 2003Za SvetPredsednikG. Tremonti[1] Mnenje, dano 15. maja 2003 (še ni objavljeno v Uradnem listu).[2] UL L 330, 14.12.2001, str. 3.[3] UL L 150, 18.6.2003, str. 32.[4] Za besedilo Sporazuma glej UL L 150, 18.6.2003, str. 33. Sporazum je bil podpisan v imenu Hrvaške dne 1. avgusta 2003.--------------------------------------------------


title: 2012/319/EU: Sklep Sveta z dne 7. junija 2012 o stališču Evropske unije v Skupnem odboru EGP glede spremembe Protokola 31 (o sodelovanju na posebnih področjih, za katera ne veljajo štiri temeljne svobode) in Protokola 37 (vsebuje seznam iz člena 101) k Sporazumu EGP

text:
               23.6.2012

               SL

               Uradni list Evropske unije

               L 164/2

         SKLEP SVETA
   z dne 7. junija 2012
   o stališču Evropske unije v Skupnem odboru EGP glede spremembe Protokola 31 (o sodelovanju na posebnih področjih, za katera ne veljajo štiri temeljne svobode) in Protokola 37 (vsebuje seznam iz člena 101) k Sporazumu EGP
   (2012/319/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije ter zlasti člena 172, v povezavi s členom 218(9) Pogodbe,
   ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru (1) in zlasti člena 1(3) Uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Protokol 31 k Sporazumu o Evropskem gospodarskem prostoru (2) (v nadaljnjem besedilu: Sporazum EGP) vsebuje določbe in ureditve glede sodelovanja na posebnih področjih, za katera ne veljajo štiri temeljne svobode.

               (2)

               Primerno je razširiti sodelovanje pogodbenic Sporazuma EGP, tako da se vključi Uredba (EU) št. 912/2010 Evropskega parlamenta in Sveta z dne 22. septembra 2010 o ustanovitvi Agencije za evropski GNSS (3).

               (3)

               Protokol 31 k Sporazumu EGP bi bilo zato treba spremeniti, da se omogoči to razširjeno sodelovanje. Glede sodelovanja Norveške bi bilo treba upoštevati tudi sporazum o sodelovanju na področju satelitske navigacije med Evropsko unijo in njenimi državami članicami ter Kraljevino Norveško (4), ter zlasti njegov člen 6 o varnosti. Zaradi ekonomskih omejitev bi bilo treba sodelovanje Islandije v programih GNSS začasno odložiti.

               (4)

               Za dobro delovanje Sporazuma EGP bi bilo treba Protokol 37 k Sporazumu EGP razširiti, da se vključita svet za varnostno akreditacijo sistemov evropskega GNSS in upravni svet, ustanovljen z Uredbo (EU) št. 912/2010, in Protokol 31 bi bilo treba spremeniti, da se določijo podrobni postopki za sodelovanje.

               (5)

               Stališče Unije v Skupnem odboru EGP bi moralo temeljiti na priloženem osnutku sklepa –

         SPREJEL NASLEDNJI SKLEP:
   Člen 1
   Stališče Evropske unije v Skupnem odboru EGP o predloženi spremembi Protokola 31 in Protokola 37 k Sporazumu EGP temelji na osnutku sklepa Skupnega odbora EGP, priloženega k temu sklepu.
   Člen 2
   Ta sklep začne veljati na dan sprejetja.

      V Luxembourgu, 7. junija 2012

            Za Svet

            Predsednik

         M. BØDSKOV

      (1)  UL L 305, 30.11.1994, str. 6.

      (2)  UL L 1, 3.1.1994, str. 3.

      (3)  UL L 276, 20.10.2010, str. 11.

      (4)  UL L 283, 29.10.2010, str. 12.

      OSNUTEK
      SKLEP št. …/2012 SKUPNEGA ODBORA EGP
      z dne
      o spremembi Protokola 31 (o sodelovanju na posebnih področjih, za katera ne veljajo štiri temeljne svobode) in Protokola 37 (vsebuje seznam iz člena 101) k Sporazumu EGP
      SKUPNI ODBOR EGP JE –
      ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum EGP), ter zlasti členov 86, 98 in 101 Sporazuma,
      ob upoštevanju naslednjega:

                  (1)

                  Primerno je razširiti sodelovanje pogodbenic Sporazuma EGP, tako da se vključi Uredba (EU) št. 912/2010 Evropskega parlamenta in Sveta z dne 22. septembra 2010 o ustanovitvi Agencije za evropski GNSS (1).

                  (2)

                  Protokol 31 k Sporazumu EGP bi bilo zato treba spremeniti, da se omogoči to razširjeno sodelovanje. Glede sodelovanja Norveške bi bilo treba upoštevati tudi sporazum o sodelovanju na področju satelitske navigacije med Evropsko unijo in njenimi državami članicami ter Norveško (2), zlasti njegov člen 6 o varnosti. Vendar bi bilo treba zaradi ekonomskih omejitev sodelovanje Islandije v programih GNSS začasno odložiti.

                  (3)

                  Za dobro delovanje Sporazuma EGP bi bilo treba Protokol 37 k Sporazumu EGP razširiti, da se vključita svet za varnostno akreditacijo sistemov evropskega GNSS in upravni svet, ustanovljen z Uredbo (EU) št. 912/2010, in Protokol 31 bi bilo treba spremeniti, da se določijo podrobni postopki za sodelovanje –

            SPREJEL NASLEDNJI SKLEP:
      Člen 1
      Člen 1 (Raziskave in tehnološki razvoj) Protokola 31 k Sporazumu EGP se spremeni:

                  1.

                  odstavek 8 se nadomesti z naslednjim:

                              „8.

                                          (a)

                                          Države Efte polno sodelujejo v Agenciji za evropski GNSS (v nadaljnjem besedilu: agencija), kot je določeno v naslednjem aktu Unije:

                                                      —

                                                         32010 R 0912: Uredba (EU) št. 912/2010 Evropskega parlamenta in Sveta z dne 22. septembra 2010 o ustanovitvi Agencije za evropski GNSS, razveljavitvi Uredbe Sveta (ES) št. 1321/2004 o vzpostavitvi upravljavskih struktur Evropskega satelitskega radio-navigacijskega sistema in spremembah Uredbe (ES) št. 683/2008 Evropskega parlamenta in Sveta (UL L 276, 20.10.2010, str. 11).

                                          (b)

                                          Države Efte finančno prispevajo k dejavnostim Agencije iz točke (a) v skladu s členom 82(1)(a) Sporazuma in Protokolom 32 k Sporazumu.

                                          (c)

                                          Države Efte polno sodelujejo v upravnem svetu agencije in njenem svetu za varnostno akreditacijo, vendar nimajo pravice glasovanja.

                                          (d)

                                          Agencija je pravna oseba. V vseh državah pogodbenicah ima kar najširšo pravno sposobnost, ki jo pravnim osebam priznava njihova zakonodaja.

                                          (e)

                                          Države Efte za agencijo uporabljajo Protokol o privilegijih in imunitetah Evropske unije.

                                          (f)

                                          Z odstopanjem od člena 12(2)(a) Pogojev za zaposlitev drugih uslužbencev Evropske unije lahko državljani držav Efte, ki uživajo vse državljanske pravice, z izvršilnim direktorjem agencije sklenejo pogodbo o zaposlitvi.

                                          (g)

                                          Na podlagi člena 79(3) Sporazuma se za ta odstavek uporablja del VII Sporazuma (Institucionalne določbe), razen oddelkov 1 in 2 poglavja 3 Sporazuma.

                                          (h)

                                          Uredba (ES) št. 1049/2001 Evropskega parlamenta in Sveta z dne 30. maja 2001 o dostopu javnosti do dokumentov Evropskega parlamenta, Sveta in Komisije se za uporabo navedene uredbe uporablja za vse dokumente agencije, vključno s tistimi v zvezi z državami Efte.

                                          (i)

                                          V zvezi z Islandijo se ta odstavek začasno odloži, dokler Skupni odbor EGP ne sklene drugače.

                                          (j)

                                          Ta odstavek se ne uporablja za Lihtenštajn.“;

                  2.

                  v točki (a) odstavka 8a se doda:
                  „ , kakor jo spreminja:

                              —

                                 32010 R 0912: Uredba (EU) št. 912/2010 Evropskega parlamenta in Sveta z dne 22. septembra 2010 (UL L 276, 20.10.2010, str. 11).“

            Člen 2
      Protokol 37 k Sporazumu EGP se spremeni:

                  1.

                  točki 30 in 31 se črtata;

                  2.

                  vstavita se naslednji točki:

                              „34.

                              Svet za varnostno akreditacijo sistemov evropskega GNSS (Uredba (EU) št. 912/2010).

                              35.

                              Upravni svet (Uredba (EU) št. 912/2010).“

            Člen 3
      Ta sklep začne veljati …, če so bila Skupnemu odboru EGP v skladu s členom 103(1) Sporazuma EGP predložena vsa uradna obvestila (3).
      Uporablja se od 1. januarja 2012.
      Člen 4
      Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

         V …, …

               Za Skupni odbor EGP

               Predsednik

               Sekretarja Skupnega odbora EGP

         (1)  UL L 276, 20.10.2010, str. 11.

         (2)  UL L 283, 29.10.2010, str. 12.

         (3)  [Navedena ni nobena ustavna zahteva.] [Navedene so ustavne zahteve.]


title: Sklep Sveta 2011/178/SZVP z dne 23. marca 2011 o spremembi Sklepa Sveta 2011/137/SZVP o omejevalnih ukrepih zaradi razmer v Libiji

text:
               24.3.2011

               SL

               Uradni list Evropske unije

               L 78/24

         SKLEP SVETA 2011/178/SZVP
   z dne 23. marca 2011
   o spremembi Sklepa Sveta 2011/137/SZVP o omejevalnih ukrepih zaradi razmer v Libiji
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 28. februarja 2011 sprejel Sklep 2011/137/SZVP o omejevalnih ukrepih zaradi razmer v Libiji (1), s katerim se izvaja Resolucija Varnostnega sveta Združenih narodov (RVSZN) 1970 (2011).

               (2)

               Varnostni svet Združenih narodov je 17. marca 2011 sprejel RVSZN 1973 (2011), s katero je bilo razširjeno področje uporabe omejevalnih ukrepov iz RVSZN 1970 (2011) in so bili uvedeni dodatni omejevalni ukrepi proti Libiji.

               (3)

               Sklep Sveta 2011/137/ES bi bilo treba ustrezno spremeniti.

               (4)

               Za izvajanje določenih ukrepov je potrebno nadaljnje ukrepanje Unije –

         SPREJEL NASLEDNJI SKLEP:
   Člen 1
   Sklep 2011/137/SZVP se spremeni:

               1.

               doda se naslednji člen:
               „Člen 3a
               1.   Države članice sprejmejo potrebne ukrepe, s katerimi preprečijo lete zrakoplovom, ki so v njihovi sodni pristojnosti, v zračnem prostoru Libije z namenom potrebe po zaščiti civilistov.
               2.   Odstavek 1 ne velja za lete z izključno humanitarnim namenom, kot je zagotavljanje ali omogočanje zagotavljanja pomoči, vključno z medicinsko oskrbo, hrano, humanitarnimi delavci in s tem povezano pomočjo, ali evakuacija tujih državljanov iz Libije, niti ne velja za lete, ki so dovoljeni v skladu z odstavkom 4 ali 8 RVSZN 1973 (2011), niti za druge lete, za katere države članice v skladu z dovoljenjem iz odstavka 8 RVSZN 1973 (2011) menijo, da jih je treba izvajati v korist libijskega prebivalstva.“;

               2.

               člen 4(1) se nadomesti z naslednjim:
               „1.   Države članice v skladu z nacionalnimi pristojnostmi in zakonodajo ter ob upoštevanju mednarodnega prava, zlasti pomorskega prava in ustreznih mednarodnih sporazumov o civilnem letalstvu, na njihovem ozemlju, tudi v njihovih pristaniščih in na letališčih ter na odprtem morju, pregledajo vsa plovila in zrakoplove, namenjene v ali prihajajoče iz Libije, če imajo informacije, na podlagi katerih utemeljeno sumijo, da tovor na takih plovilih in v takih zrakoplovih vsebuje predmete, katerih dobava, prodaja, prenos ali izvoz so v skladu s tem sklepom prepovedani.“;

               3.

               doda se naslednji člen:
               „Člen 4a
               1.   Države članice vsem zrakoplovom, ki so registrirani v Libiji ali so v lasti libijskih državljanov ali družb ali jih ti upravljajo, zavrnejo dovoljenje za vzlet z njihovega ozemlja, pristanek na njem ali prelet čezenj, razen če je let vnaprej odobril Odbor za sankcije ali v primeru zasilnega pristanka.
               2.   Države članice zavrnejo vsem zrakoplovom dovoljenje za vzlet z njihovega ozemlja, pristanek na njem ali prelet čezenj, če imajo informacije, na podlagi katerih utemeljeno sumijo, da zrakoplov vsebuje predmete, katerih dobava, prodaja, prenos ali izvoz so v skladu s tem sklepom prepovedani, vključno z zagotavljanjem oboroženega najemniškega vojaškega osebja, razen v primeru zasilnega pristanka.“;

               4.

               člen 5(1) se nadomesti z naslednjim:
               „1.   Države članice sprejmejo potrebne ukrepe, da preprečijo vstop na svoje ozemlje ali tranzit prek njega:

                           (a)

                           osebam s seznama v Prilogi I k RVSZN 1970 (2011) in drugim osebam, ki sta jih določila Varnostni svet ali odbor v skladu z odstavkom 22 RVSZN 1970 (2011) in odstavkom 23 RVSZN 1973 (2011), kot so navedene na seznamu v Prilogi I k temu sklepu;

                           (b)

                           osebam, ki niso navedene v Prilogi I k temu sklepu, so pa udeležene ali vpletene pri naročanju, nadzorovanju ali drugačnemu usmerjanju izvajanja hudih kršitev človekovih pravic zoper osebe v Libiji, tudi tako, da v nasprotju z mednarodnim pravom sodelujejo ali so udeležene pri načrtovanju, poveljevanju, ukazovanju ali izvajanju napadov, vključno z zračnimi bombnimi napadi, na civilno prebivalstvo in objekte ali delujejo za osebe iz Priloge II k temu sklepu ali v njihovem imenu ali po njihovih navodilih.“;

               5.

               člen 6(1) se nadomesti z naslednjim:
               „1.   Vsa sredstva, drugo finančno premoženje in gospodarski viri, ki so v lasti ali pod neposrednim ali posrednim nadzorom:

                           (a)

                           oseb in subjektov s seznama v Prilogi II k RVSZN 1970 (2011) in drugih oseb in subjektov, ki sta jih določila Varnostni svet ali odbor v skladu z odstavkom 22 RVSZN 1970 (2011) in odstavkoma 19 in 23 RVSZN 1973 (2011), kot so navedeni na seznamu v Prilogi III k temu sklepu;

                           (b)

                           oseb in subjektov, ki niso navedeni v Prilogi III k temu sklepu, so pa udeleženi ali vpleteni pri naročanju, nadzorovanju ali drugačnemu usmerjanju izvajanja hudih kršitev človekovih pravic zoper osebe v Libiji, tudi tako, da v nasprotju z mednarodnim pravom sodelujejo ali so udeleženi pri načrtovanju, poveljevanju, ukazovanju ali izvajanju napadov, vključno z zračnimi bombnimi napadi, na civilno prebivalstvo in objekte, ali libijskih oblasti ali oseb in subjektov, ki so kršili ali so pomagali pri kršenju določb RVSZN 1970 (2011) ali določb tega sklepa, ali subjektov, ki so v lasti ali pod nadzorom teh oseb, ali oseb in subjektov s seznama v Prilogi III, kot so navedeni v Prilogi IV k temu sklepu,

                     se zamrznejo.“;

               6.

               v členu 6 se doda naslednji odstavek:
               „4a.   Pri osebah in subjektih s seznama v Prilogi IV k temu sklepu so tudi lahko dovoljene izjeme za sredstva in gospodarske vire, ki so potrebni za humanitarne namene, kot so zagotavljanje ali omogočanje zagotavljanja pomoči, vključno z medicinsko oskrbo, hrano, zagotavljanjem elektrike, humanitarnimi delavci in s tem povezano pomočjo, ali za evakuacijo tujih državljanov iz Libije.“;

               7.

               doda se naslednji člen:
               „Člen 6a
               Države članice pozovejo svoje državljane, osebe pod njihovo sodno pristojnostjo in podjetja s sedežem na njihovih ozemljih ali pod njihovo sodno pristojnostjo, k previdnosti pri poslovanju s subjekti s sedežem v Libiji ali pod libijsko sodno pristojnostjo, ter vsemi posamezniki in subjekti, ki delujejo v njihovem imenu ali po njihovih navodilih, ter subjekti, ki so v njihovi lasti ali pod njihovim nadzorom, z namenom preprečiti poslovanje, ki bi lahko prispevalo k nasilju in uporabi sile nad civilisti.“.

         Člen 2
   Priloge I, II, III in IV k Sklepu 2011/137/SZVP se nadomestijo z besedili iz prilog I, II, III oziroma IV k temu sklepu.
   Člen 3
   Ta sklep začne veljati na dan sprejetja.

      V Bruslju, 23. marca 2011

            Za Svet

            Predsednik

         MARTONYI J.

      (1)  UL L 58, 3.3.2011, str. 53.

      PRILOGA I

            „PRILOGA I

               Seznam oseb iz člena 5(1)(a)

                        1.

                           AL-BAGHDADI, dr. Abdulqader Mohammed

                        Številka potnega lista: B010574. Datum rojstva: 1.7.1950.
                        Vodja urada za zvezo revolucionarnih odborov. Revolucionarni odbori vpleteni v nasilje nad protestniki.
                        Datum uvrstitve na seznam ZN: 26.2.2011.

                        2.

                           DIBRI, Abdulqader Yusef

                        Datum rojstva: 1946. Kraj rojstva: Houn, Libija.
                        Vodja osebnih varnostnikov Moamerja GADAFIJA. Odgovoren za varnost režima. V preteklosti je usmerjal nasilje nad nasprotniki režima.
                        Datum uvrstitve na seznam ZN: 26.2.2011.

                        3.

                           DORDA, Abu Zayd Umar

                        Direktor službe za zunanjo varnost. Zvest privrženec režima. Vodja zunanje obveščevalne službe.
                        Datum uvrstitve na seznam ZN: 26.2.2011.

                        4.

                           JABIR, generalmajor Abu Bakr Yunis

                        Datum rojstva: 1952. Kraj rojstva: Jalo, Libija.
                        Minister za obrambo. Odgovoren za delovanje oboroženih sil.
                        Datum uvrstitve na seznam ZN: 26.2.2011.

                        5.

                           MATUQ, Matuq Mohammed

                        Datum rojstva: 1956. Kraj rojstva: Khoms.
                        Sekretar za javno infrastrukturo. Visoki član režima. Sodeloval je z revolucionarnimi odbori. V preteklosti je bil udeležen pri zatiranju nasprotnikov režima in nasilju.
                        Datum uvrstitve na seznam ZN: 26.2.2011.

                        6.

                           QADHAF AL-DAM, Sayyid Mohammed

                        Datum rojstva: 1948. Kraj rojstva: Sirte, Libija.
                        Bratranec Moamerja GADAFIJA. V osemdesetih letih je bil udeležen pri akciji atentatov nasprotnikov režima, domnevno pa je odgovoren tudi za številne smrtne žrtve v Evropi. Domnevno naj bi sodeloval tudi pri nabavi orožja.
                        Datum uvrstitve na seznam ZN: 26.2.2011.

                        7.

                           QADHAFI, Aisha Muammar

                        Datum rojstva: 1978. Kraj rojstva: Tripoli, Libija.
                        Hčerka Moamerja GADAFIJA. Tesna povezanost z režimom.
                        Datum uvrstitve na seznam ZN: 26.2.2011.

                        8.

                           QADHAFI, Hannibal Muammar

                        Številka potnega lista: B/002210. Datum rojstva: 20.9.1975. Kraj rojstva: Tripoli, Libija.
                        Sin Moamerja GADAFIJA. Tesna povezanost z režimom.
                        Datum uvrstitve na seznam ZN: 26.2.2011.

                        9.

                           QADHAFI, Khamis Muammar

                        Datum rojstva: 1978. Kraj rojstva: Tripoli, Libija.
                        Sin Moamerja GADAFIJA. Tesna povezanost z režimom. Poveljnik vojaških enot, udeleženih pri nasilju nad protestniki.
                        Datum uvrstitve na seznam ZN: 26.2.2011.

                        10.

                           QADHAFI, Mohammed Muammar

                        Datum rojstva: 1970. Kraj rojstva: Tripoli, Libija.
                        Sin Moamerja GADAFIJA. Tesna povezanost z režimom.
                        Datum uvrstitve na seznam ZN: 26.2.2011.

                        11.

                           QADHAFI, Muammar Mohammed Abu Minyar

                        Datum rojstva: 1942. Kraj rojstva: Sirte, Libija.
                        Vodja revolucije, vrhovni poveljnik oboroženih sil. Odgovoren za izdajanje povelj za nasilje nad protestniki in za kršenje človekovih pravic.
                        Datum uvrstitve na seznam ZN: 26.2.2011.

                        12.

                           QADHAFI, Mutassim

                        Datum rojstva: 1976. Kraj rojstva: Tripoli, Libija.
                        Svetovalec za nacionalno varnost. Sin Moamerja GADAFIJA. Tesna povezanost z režimom.
                        Datum uvrstitve na seznam ZN: 26.2.2011.

                        13.

                           QADHAFI, Saadi

                        Številka potnega lista: 014797. Datum rojstva: 25.5.1973. Kraj rojstva: Tripoli, Libija.
                        Poveljnik posebnih sil. Sin Moamerja GADAFIJA. Tesna povezanost z režimom. Poveljnik vojaških enot, udeleženih pri nasilju nad protestniki.
                        Datum uvrstitve na seznam ZN: 26.2.2011.

                        14.

                           QADHAFI, Saif al-Arab

                        Datum rojstva: 1982. Kraj rojstva: Tripoli, Libija.
                        Sin Moamerja GADAFIJA. Tesna povezanost z režimom.
                        Datum uvrstitve na seznam ZN: 26.2.2011.

                        15.

                           QADHAFI, Saif al-Islam

                        Številka potnega lista: B014995. Datum rojstva: 25.6.1972. Kraj rojstva: Tripoli, Libija.
                        Direktor fundacije Gadafi. Sin Moamerja GADAFIJA. Tesna povezanost z režimom. Javne izjave, ki so še podžigale nasilje nad protestniki.
                        Datum uvrstitve na seznam ZN: 26.2.2011.

                        16.

                           AL-SENUSSI, polkovnik Abdullah

                        Datum rojstva: 1949. Kraj rojstva: Sudan.
                        Direktor vojaške obveščevalne službe. Odgovoren za vpletenost vojaške obveščevalne službe pri zatiranju protestov. V preteklosti naj bi bil med drugim vpleten v pokol v zaporu Abu Selim. Obsojen v odsotnosti za bombni napad na letalo družbe UTA. Svak Moamerja GADAFIJA.
                        Datum uvrstitve na seznam ZN: 26.2.2011.

                        17.

                           AL QADHAFI, Quren Salih Quren

                        Libijski veleposlanik v Čadu. Trenutno je v mestu Sabha. Neposredno je sodeloval pri novačenju in koordiniranju najemniških vojakov za režim.
                        Datum uvrstitve na seznam ZN: 17.3.2011.

                        18.

                           AL KUNI, polkovnik Amid Husain

                        Guverner mesta Ghat (južna Libija). Neposredno je sodeloval pri novačenju najemniških vojakov.
                        Datum uvrstitve na seznam ZN: 17.3.2011.“

      PRILOGA II

            „PRILOGA II

               Seznam oseb iz člena 5(1)(b)

                        Ime

                        Podatki za ugotavljanje identitete

                        Razlogi

                        Datum uvrstitve na seznam

                        1.

                        ABDULHAFIZ, polkovnik Mas'ud

                        Funkcija: poveljnik oboroženih sil.

                        Tretji v liniji poveljevanja oboroženih sil. Pomembna vloga v vojaški obveščevalni službi.

                        28.2.2011

                        2.

                        ABDUSSALAM, Abdussalam Mohammed

                        Funkcija: vodja dejavnosti za boj proti terorizmu v službi za zunanjo varnost.
                        Letnica rojstva: 1952.
                        Kraj rojstva: Tripoli, Libija.

                        Pomemben član revolucionarnega odbora. Tesen
                        sodelavec Moamerja GADAFIJA.

                        28.2.2011

                        3.

                        ABU SHAARIYA

                        Funkcija: namestnik vodje službe za zunanjo varnost

                        Pomemben član režima. Svak Moamerja
                        GADAFIJA.

                        28.2.2011

                        4.

                        ASHKAL, Al-Barrani

                        Funkcija: namestnik direktorja vojaške obveščevalne službe.

                        Visok član režima.

                        28.2.2011

                        5.

                        ASHKAL, Omar

                        Funkcija: vodja gibanja revolucionarnih odborov.
                        Kraj rojstva: Sirte, Libija.

                        Revolucionarni odbori so vpleteni v nasilje nad protestniki.

                        28.2.2011

                        6.

                        QADHAF AL-DAM, Ahmed Mohammed

                        Letnica rojstva: 1952.
                        Država rojstva: Egipt.

                        Bratranec Moamerja GADAFIJA. Od leta 1995 naj bi poveljeval elitnemu vojaškemu bataljonu za Gadafijevo osebno varnost in imel ključno vlogo v službi za zunanjo varnost. Sodeloval je pri načrtovanju operacij proti libijskim nasprotnikom režima v tujini in bil neposredno udeležen v terorističnih dejavnostih.

                        28.2.2011

                        7.

                        AL-BARASSI, Safia Farkash

                        Letnica rojstva: 1952.
                        Kraj rojstva: Al Baida, Libija.

                        Žena Moamerja GADAFIJA.
                        Tesna povezanost z režimom.

                        28.2.2011

                        8.

                        SALEH, Bachir

                        Letnica rojstva: 1946.
                        Kraj rojstva: Traghen.

                        Vodja Gadafijevega kabineta.
                        Tesna povezanost z režimom.

                        28.2.2011

                        9.

                        General TOHAMI, Khaled

                        Letnica rojstva: 1946.
                        Kraj rojstva: Genzur.

                        Direktor službe za notranjo varnost.
                        Tesna povezanost z režimom.

                        28.2.2011

                        10.

                        FARKASH, Mohammed Boucharaya

                        Datum rojstva: 1. julij 1949.
                        Kraj rojstva: Al-Baida.

                        Direktor obveščevalne dejavnosti v službi za zunanjo varnost.
                        Tesna povezanost z režimom.

                        28.2.2011

                        11.

                        EL-KASSIM ZOUAI, Mohamed Abou

                        Generalni sekretar Generalnega ljudskega kongresa (Congrès général du peuple); vpleten v nasilje nad protestniki.

                        21.3.2011

                        12.

                        AL-MAHMOUDI, Baghdadi

                        Ministrski predsednik vlade polkovnika Gadafija; vpleten v nasilje nad protestniki.

                        21.3.2011

                        13.

                        HIJAZI, Mohamad Mahmoud

                        Minister za zdravje in okolje v vladi polkovnika Gadafija; vpleten v nasilje nad protestniki.

                        21.3.2011

                        14.

                        ZLITNI, Abdelhaziz

                        Letnica rojstva: 1935.

                        Minister za načrtovanje in finance v vladi polkovnika Gadafija; vpleten v nasilje nad protestniki.

                        21.3.2011

                        15.

                        HOUEJ, Mohamad Ali

                        Letnica rojstva: 1949.
                        Kraj rojstva: Al-Azizia (blizu Tripolija).

                        Minister za industrijo, gospodarstvo in trgovino v vladi polkovnika Gadafija; vpleten v nasilje nad protestniki.

                        21.3.2011

                        16.

                        AL-GAOUD, Abdelmajid

                        Minister za kmetijstvo ter živalske in pomorske vire v vladi polkovnika Gadafija.

                        21.3.2011

                        17.

                        AL-CHARIF, Ibrahim Zarroug

                        Minister za socialne zadeve v vladi polkovnika Gadafija; vpleten v nasilje nad protestniki.

                        21.3.2011

                        18.

                        FAKHIRI, Abdelkebir Mohamad

                        Minister za šolstvo, visoko šolstvo in raziskave v vladi polkovnika Gadafija; vpleten v nasilje nad protestniki.

                        21.3.2011

                        19.

                        ZIDANE, Mohamad Ali

                        Minister za promet v vladi polkovnika Gadafija; vpleten v nasilje nad protestniki.

                        21.3.2011

                        20.

                        KOUSSA, Moussa Mohamad

                        Minister za zunanje zadeve v vladi polkovnika Gadafija; vpleten v nasilje nad protestniki.

                        21.3.2011

                        21.

                        MANSOUR, Abdallah

                        Tesni sodelavec polkovnika Gadafija, ki je imel vodilno vlogo v varnostni službi; nekdanji direktor radiotelevizije; vpleten v nasilje nad protestniki.

                        21.3.2011“

      PRILOGA III

            „PRILOGA III

               Seznam oseb in subjektov iz člena 6(1)(a)

                        1.

                           QADHAFI, Aisha Muammar

                        Datum rojstva: 1978. Kraj rojstva: Tripoli, Libija.
                        Hčerka Moamerja GADAFIJA. Tesna povezanost z režimom.
                        Datum uvrstitve na seznam ZN: 26.2.2011.

                        2.

                           QADHAFI, Hannibal Muammar

                        Številka potnega lista: B/002210. Datum rojstva: 20.9.1975. Kraj rojstva: Tripoli, Libija.
                        Sin Moamerja GADAFIJA. Tesna povezanost z režimom.
                        Datum uvrstitve na seznam ZN: 26.2.2011.

                        3.

                           QADHAFI, Khamis Muammar

                        Datum rojstva: 1978. Kraj rojstva: Tripoli, Libija.
                        Sin Moamerja GADAFIJA. Tesna povezanost z režimom. Poveljnik vojaških enot, udeleženih pri nasilju nad protestniki.
                        Datum uvrstitve na seznam ZN: 26.2.2011.

                        4.

                           QADHAFI, Muammar Mohammed Abu Minyar

                        Datum rojstva: 1942. Kraj rojstva: Sirte, Libija.
                        Vodja revolucije, vrhovni poveljnik oboroženih sil. Odgovoren za izdajanje povelj za nasilje nad protestniki in za kršenje človekovih pravic.
                        Datum uvrstitve na seznam ZN: 26.2.2011.

                        5.

                           QADHAFI, Mutassim

                        Datum rojstva: 1976. Kraj rojstva: Tripoli, Libija.
                        Svetovalec za nacionalno varnost. Sin Moamerja GADAFIJA. Tesna povezanost z režimom.
                        Datum uvrstitve na seznam ZN: 26.2.2011.

                        6.

                           QADHAFI, Saif al-Islam

                        Direktor fundacije Gadafi. Številka potnega lista: B014995. Datum rojstva: 25.6.1972. Kraj rojstva: Tripoli, Libija. Sin Moamerja GADAFIJA. Tesna povezanost z režimom. Javne izjave, ki so še podžigale nasilje nad protestniki.
                        Datum uvrstitve na seznam ZN: 26.2.2011.

                        7.

                           DORDA, Abu Zayd Umar

                        Direktor službe za zunanjo varnost. Zvest privrženec režima. Vodja zunanje obveščevalne službe.
                        Datum uvrstitve na seznam ZN: 17.3.2011 (uvrstitev na seznam EU: 28.2.2011).

                        8.

                           JABIR, generalmajor Abu Bakr Yunis

                        Datum rojstva: 1952. Kraj rojstva: Jalo, Libija.
                        Minister za obrambo. Odgovoren za delovanje oboroženih sil.
                        Datum uvrstitve na seznam ZN: 17.3.2011 (uvrstitev na seznam EU: 28.2.2011).

                        9.

                           MATUQ, Matuq Mohammed

                        Datum rojstva: 1956. Kraj rojstva: Khoms.
                        Sekretar za javno infrastrukturo. Visoki član režima. Sodeloval je z revolucionarnimi odbori. V preteklosti je bil udeležen pri zatiranju nasprotnikov režima in nasilju.
                        Datum uvrstitve na seznam ZN: 17.3.2011 (uvrstitev na seznam EU: 28.2.2011).

                        10.

                           QADHAFI, Mohammed Muammar

                        Datum rojstva: 1970. Kraj rojstva: Tripoli, Libija.
                        Sin Moamerja GADAFIJA. Tesna povezanost z režimom.
                        Datum uvrstitve na seznam ZN: 17.3.2011 (datum uvrstitve na seznam EU: 28.2.2011).

                        11.

                           QADHAFI, Saadi

                        Funkcija: poveljnik posebnih sil.
                        Sin Moamerja GADAFIJA. Tesna povezanost z režimom. Poveljnik vojaških enot, udeleženih pri nasilju nad protestniki.
                        Datum rojstva: 25.5.1973. Kraj rojstva: Tripoli, Libija. Številka potnega lista: 014797.
                        Datum uvrstitve na seznam ZN: 17.3.2011 (uvrstitev na seznam EU: 28.2.2011).

                        12.

                           QADHAFI, Saif al-Arab

                        Sin Moamerja GADAFIJA. Tesna povezanost z režimom.
                        Datum rojstva: 1982. Kraj rojstva: Tripoli, Libija.
                        Datum uvrstitve na seznam ZN: 17.3.2011 (uvrstitev na seznam EU: 28.2.2011).

                        13.

                           AL-SENUSSI, polkovnik Abdullah

                        Datum rojstva: 1949. Kraj rojstva: Sudan.
                        Direktor vojaške obveščevalne službe. Odgovoren za vpletenost vojaške obveščevalne službe pri zatiranju protestov. V preteklosti naj bi bil med drugim vpleten v pokol v zaporu Abu Selim. Obsojen v odsotnosti za bombni napad na letalo družbe UTA. Svak Moamerja GADAFIJA.
                        Datum uvrstitve na seznam ZN: 17.3.2011 (uvrstitev na seznam EU: 28.2.2011).

               Subjekti

                        1.

                           Central Bank of Libya

                        Pod nadzorom Moamerja GADAFIJA in njegove družine, potencialni vir financiranja za njegov režim.
                        Datum uvrstitve na seznam ZN: 17.3.2011 (uvrstitev na seznam EU: 10.3.2011).

                        2.

                           Libyan Investment Authority

                        Pod nadzorom Moamerja GADAFIJA in njegove družine, potencialni vir financiranja za njegov režim.
                        Tudi: Libyan Arab Foreign Investment Company (LAFICO) 1 Fateh Tower Office No. 99, 22nd Floor, Borgaida Street, Tripoli, 1103 Libya
                        Datum uvrstitve na seznam ZN: 17.3.2011 (uvrstitev na seznam EU: 10.3.2011).

                        3.

                           Libyan Foreign Bank

                        Pod nadzorom Moamerja GADAFIJA in njegove družine, potencialni vir financiranja za njegov režim.
                        Datum uvrstitve na seznam ZN: 17.3.2011 (uvrstitev na seznam EU: 10.3.2011).

                        4.

                           Libya Africa Investment Portfolio

                        Pod nadzorom Moamerja GADAFIJA in njegove družine, potencialni vir financiranja za njegov režim.Jamahiriya Street, LAP Building, PO Box 91330, Tripoli, LibyaDatum uvrstitve na seznam ZN: 17.3.2011 (uvrstitev na seznam EU: 10.3.2011).

                        5.

                           Libyan National Oil Corporation

                        Pod nadzorom Moamerja GADAFIJA in njegove družine, potencialni vir financiranja za njegov režim.Bashir Saadwi Street, Tripoli, Tarabulus, LibyaDatum uvrstitve na seznam ZN: 17.3.2011.“

      PRILOGA IV

            „PRILOGA IV

               Seznam oseb in subjektov iz člena 6(1)(b)

                        Ime

                        Podatki za ugotavljanje identitete

                        Razlogi

                        Datum uvrstitve na seznam

                        1.

                        ABDULHAFIZ, polkovnik Mas'ud

                        Funkcija: poveljnik oboroženih sil.

                        Tretji v liniji poveljevanja oboroženih sil. Pomembna vloga v vojaški obveščevalni službi.

                        28.2.2011

                        2.

                        ABDUSSALAM, Abdussalam Mohammed

                        Funkcija: vodja dejavnosti za boj proti terorizmu v službi za zunanjo varnost.
                        Letnica rojstva: 1952.
                        Kraj rojstva: Tripoli, Libija.

                        Pomemben član revolucionarnega odbora. Tesen sodelavec Moamerja GADAFIJA.

                        28.2.2011

                        3.

                        ABU SHAARIYA

                        Funkcija: namestnik vodje službe za zunanjo varnost.

                        Pomemben član režima. Svak Moamerja GADAFIJA.

                        28.2.2011

                        4.

                        ASHKAL, Al-Barrani

                        Funkcija: namestnik direktorja vojaške obveščevalne službe.

                        Visok član režima.

                        28.2.2011

                        5.

                        ASHKAL, Omar

                        Funkcija: vodja gibanja revolucionarnih odborov.
                        Kraj rojstva: Sirte, Libija.

                        Revolucionarni odbori so vpleteni v nasilje nad protestniki.

                        28.2.2011

                        6.

                        AL-BAGHDADI, dr. Abdulqader Mohammed

                        Funkcija: vodja urada za zvezo revolucionarnih odborov.
                        Št. potnega lista: B010574
                        Datum rojstva: 1.7.1950

                        Revolucionarni odbori so vpleteni v nasilje nad protestniki.

                        28.2.2011

                        7.

                        DIBRI, Abdulqader Yusef

                        Funkcija: vodja osebnih varnostnikov Moamerja GADAFIJA.
                        Letnica rojstva: 1946.
                        Kraj rojstva: Houn, Libija.

                        Odgovoren za varnost režima. V preteklosti je usmerjal nasilje nad nasprotniki režima.

                        28.2.2011

                        8.

                        QADHAF AL-DAM, Ahmed Mohammed

                        Letnica rojstva: 1952.
                        Država rojstva: Egipt.

                        Bratranec Moamerja GADAFIJA. Od leta 1995 naj bi poveljeval elitnemu vojaškemu bataljonu za Gadafijevo osebno varnost in imel ključno vlogo v službi za zunanjo varnost. Sodeloval je pri načrtovanju operacij proti libijskim nasprotnikom režima v tujini in bil neposredno udeležen v terorističnih dejavnostih.

                        28.2.2011

                        9.

                        QADHAF AL-DAM, Sayyid Mohammed

                        Letnica rojstva: 1948.
                        Kraj rojstva: Sirte, Libija.

                        Bratranec Moamerja GADAFIJA. V osemdesetih letih je bil udeležen pri atentatih na nasprotnike režima, domnevno pa je odgovoren tudi za številne smrtne žrtve v Evropi. Domnevno naj bi sodeloval tudi pri nabavi orožja.

                        28.2.2011

                        10.

                        AL-BARASSI, Safia Farkash

                        Letnica rojstva: 1952.
                        Kraj rojstva: Al Baida, Libija.

                        Žena Moamerja GADAFIJA.
                        Tesna povezanost z režimom.

                        28.2.2011

                        11.

                        SALEH, Bachir

                        Letnica rojstva: 1946.
                        Kraj rojstva: Traghen.

                        Vodja Gadafijevega kabineta.
                        Tesna povezanost z režimom.

                        28.2.2011

                        12.

                        TOHAMI, General Khaled

                        Letnica rojstva: 1946.
                        Kraj rojstva: Genzur.

                        Direktor službe za notranjo varnost.
                        Tesna povezanost z režimom.

                        28.2.2011

                        13.

                        FARKASH, Mohammed Boucharaya

                        Datum rojstva: 1. julij 1949.
                        Kraj rojstva: Al-Baida.

                        Direktor obveščevalne dejavnosti v službi za zunanjo varnost.
                        Tesna povezanost z režimom.

                        28.2.2011

                        14.

                        ZARTI, Mustafa

                        Rojen 29. marca 1970, avstrijski državljan (št. potnega lista: P1362998, veljaven od 6. novembra 2006 do 5. novembra 2016).

                        Tesno povezan z režimom in namestnik generalnega direktorja libijskega državnega sklada (‚Libyan Investment Authority‘), član odbora v nacionalni naftni družbi (‚National Oil Corporation‘) in podpredsednik ‚First Energy Bank‘ v Bahrajnu.

                        10.3.2011

                        15.

                        EL-KASSIM ZOUAI, Mohamed Abou

                        Generalni sekretar Generalnega ljudskega kongresa (Congrès général du peuple); vpleten v nasilje nad protestniki.

                        21.3.2011

                        16.

                        AL-MAHMOUDI, Baghdadi

                        Ministrski predsednik vlade polkovnika Gadafija; vpleten v nasilje nad protestniki.

                        21.3.2011

                        17.

                        HIJAZI, Mohamad Mahmoud

                        Minister za zdravje in okolje v vladi polkovnika Gadafija; vpleten v nasilje nad protestniki.

                        21.3.2011

                        18.

                        ZLITNI, Abdelhaziz

                        Letnica rojstva: 1935.

                        Minister za načrtovanje in finance v vladi polkovnika Gadafija; vpleten v nasilje nad protestniki.

                        21.3.2011

                        19.

                        HOUEJ, Mohamad Ali

                        Letnica rojstva: 1949.
                        Kraj rojstva: Al-Azizia (blizu Tripolija)

                        Minister za industrijo, gospodarstvo in trgovino v vladi polkovnika Gadafija; vpleten v nasilje nad protestniki.

                        21.3.2011

                        20.

                        AL-GAOUD, Abdelmajid

                        Minister za kmetijstvo ter živalske in pomorske vire v vladi polkovnika Gadafija.

                        21.3.2011

                        21.

                        AL-CHARIF, Ibrahim Zarroug

                        Minister za socialne zadeve v vladi polkovnika Gadafija; vpleten v nasilje nad protestniki.

                        21.3.2011

                        22.

                        FAKHIRI, Abdelkebir Mohamad

                        Minister za šolstvo, visoko šolstvo in raziskave v vladi polkovnika Gadafija; vpleten v nasilje nad protestniki.

                        21.3.2011

                        23.

                        ZIDANE, Mohamad Ali

                        Minister za promet v vladi polkovnika Gadafija; vpleten v nasilje nad protestniki.

                        21.3.2011

                        24.

                        KOUSSA, Moussa Mohamad

                        Minister za zunanje zadeve v vladi polkovnika Gadafija; vpleten v nasilje nad protestniki.

                        21.3.2011

                        25.

                        MANSOUR, Abdallah

                        Tesni sodelavec polkovnika Gadafija, ki je imel vodilno vlogo v varnostni službi; nekdanji direktor radiotelevizije; vpleten v nasilje nad protestniki.

                        21.3.2011

               Subjekti

                        Ime

                        Podatki za ugotavljanje identitete

                        Razlogi

                        Datum uvrstitve na seznam

                        1.

                           Libyan Housing and Infrastructure Board (HIB)

                                    Tajora, Tripoli, Libija ustanovljen z vladnim odlokom št.: 60/2006 (Legislation number: 60/2006 by Libyan General People’s Committee)

                                    tel.: +218 21 369 1840,

                                    faks: +218 21 369 6447

                                    http://www.hib.org.ly

                        Pod nadzorom Moamerja Gadafija in njegove družine ter morebiten vir financiranja njegovega režima.

                        10.3.2011

                        2.

                        Sklad za ekonomski in socialni razvoj (Fonds de développement économique et social, FDES)

                           Qaser Bin Ghasher road Salaheddine Cross – PO Box: 93599 Libija-Tripoli
                        Telefon.: +218 21 490 8893 –
                        Faks: +218 21 491 8893 –
                        E-pošta: info@esdf.ly

                        Pod nadzorom režima Moamerja Gadafija in morebiten vir financiranja tega režima

                        21.3.2011

                        3.

                           Libyan Arab African Investment Company – LAAICO

                        Spletno mesto: http://www.laaico.com
                        Družba je bila ustanovljena leta 1981.

                                    76351 Janzour–Libija. 81370 Tripoli–Libija

                                    Tel.: 00 218 (21) 4890146 – 4890586 - 4892613

                                    Faks: 00 218 (21) 4893800 - 4891867

                                    E-pošta: info@laaico.com

                        Pod nadzorom režima Moamerja Gadafija in morebiten vir financiranja tega režima

                        21.3.2011

                        4.

                        Sklad Gadafi za dobrodelna združenja in razvoj (Fondation Qadhafi pour les associations caritatives et le développement)

                                    Kontaktni podatki uprave: Hay Alandalus – Jian St. – Tripoli – PoBox: 1101 – LIBIJA

                                    Telefon: (+218) 214778301 –

                                    Faks: (+218) 214778766;

                                    e-pošta: info@gicdf.org

                        Pod nadzorom režima Moamerja Gadafija in morebiten vir financiranja tega režima

                        21.3.2011

                        5.

                        Sklad Waatassimou (Fondation Waatassimou)

                        Sedež v Tripoliju.

                        Pod nadzorom režima Moamerja Gadafija in morebiten vir financiranja tega režima

                        21.3.2011

                        6.

                        Generalni urad libijske radiotelevizije

                        Kontaktni podatki:
                        tel.: 00 218 21 444 59 26; 00 21 444 59 00;
                        faks: 00 218 21 340 21 07
                        http://www.ljbc.net;
                        e-pošta: info@ljbc.net

                        Z udeležbo v kampanjah dezinformiranja v okviru izvajanja nasilja nad protestniki javno hujskal k sovraštvu in nasilju.

                        21.3.2011

                        7.

                        Revolucionarna straža

                        Vpletena v nasilje nad protestniki.

                        21.3.2011

                        8.

                        National Commercial Bank

                                    Orouba Street

                                    Al Baida,

                                    Libija

                                    Tel.: +218 21-361-2429

                                    Faks: +218 21-446-705

                                    www.ncb.ly

                           National Commercial Bank je poslovna banka v Libiji. Ustanovljena je bila leta 1970, sedež pa ima v mestu Al Baida v Libiji. Nahaja se v Tripoliju in Al Baidi in ima podružnice v Libiji. Je v 100-odstotni državni lasti in morebiten vir financiranja režima.

                        21.3.2011

                        9.

                        Gumhouria Bank

                                       Gumhouria Bank Building

                                    Omar Al Mukhtar Avenue

                                    Giaddal Omer Al Moukhtar

                                    P.O. Box 685

                                    Tarabulus

                                    Tripoli

                                    Libija

                                    Tel.: +218 21-333-4035 +218 21-444-2541 +218 21-444-2544 +218 21-333-4031

                                    Faks: +218 21-444-2476 +218 21-333-2505

                                    E-pošta: info@gumhouria-bank.com.ly

                                    Spletno mesto: www.gumhouria-bank.com.ly

                           Gumhouria Bank je poslovna banka v Libiji. Ustanovljena je bila leta 2008 z združitvijo bank Al Ummah in Gumhouria. Je v 100-odstotni državni lasti in morebiten vir financiranja režima.

                        21.3.2011

                        10.

                        Sahara Bank

                                       Sahara Bank Building

                                    First of September Street

                                    P.O. Box 270

                                    Tarabulus

                                    Tripoli

                                    Libija

                                    Tel.: +218 21-379-0022

                                    Faks: +218 21-333-7922

                                    E-pošta: info@saharabank.com.ly

                                    Spletno mesto: www.saharabank.com.ly

                           Sahara Bank je poslovna banka v Libiji. Je v 81-odstotni državni lasti in morebiten vir financiranja režima.

                        21.3.2011

                        11.

                        Azzawia ( Azawiya) Refining

                                    P.O. Box 6451

                                    Tripoli

                                    Libija

                                    +218 023 7976 26778

                                    http://www.arc.com.ly

                        Pod nadzorom Moamerja Gadafija in morebiten vir financiranja njegovega režima.

                        23.3.2011

                        12.

                           Ras Lanuf Oil and Gas Processing Company (RASCO)

                                       Ras Lanuf Oil and Gas Processing Company Building

                                    Ras Lanuf City

                                    P.O. Box 2323

                                    Libija

                                    Tel.: +218 21-360-5171 +218 21-360-5177 +218 21-360-5182

                                    Faks: +218 21-360-5174

                                    E-pošta: info@raslanuf.ly

                                    Spletna mesto: www.raslanuf.ly

                        Pod nadzorom Moamerja Gadafija in morebiten vir financiranja njegovega režima.

                        23.3.2011

                        13.

                        Brega

                                    Sedež: Azzawia / coast road

                                    P.O. Box Azzawia 16649

                                    Tel.: 2 – 625021-023 / 3611222

                                    Faks: 3610818

                                    Telefaks: 30460 / 30461 / 30462

                        Pod nadzorom Moamerja Gadafija in morebiten vir financiranja njegovega režima.

                        23.3.2011

                        14.

                        Sirte Oil Company

                                       Sirte Oil Company Building

                                    Marsa Al Brega Area

                                    P.O. Box 385

                                    Tarabulus

                                    Tripoli

                                    Libija

                                    Tel.: +218 21-361-0376 +218 21-361-0390

                                    Faks: +218 21-361-0604 +218 21-360-5118

                                    E-pošta: info@soc.com.ly

                                    Spletno mesto: www.soc.com.ly

                        Pod nadzorom Moamerja Gadafija in morebiten vir financiranja njegovega režima.

                        23.3.2011

                        15.

                        Waha Oil Company

                                    Waha Oil Company

                                    Pisarne: Off Airport Road

                                    Tripoli

                                    Tarabulus

                                    Libija

                                    Poštni naslov: P.O. Box 395

                                    Tripoli

                                    Libija

                                    Tel.: +218 21-3331116

                                    Faks: +218 21-3337169

                                    Telefaks: 21058

                        Pod nadzorom Moamerja Gadafija in morebiten vir financiranja njegovega režima.

                        23.3.2011“


title: 2004/804/ES: Sklep Sveta o sklenitvi Sporazuma med Evropsko skupnostjo in Republiko Indijo o carinskem sodelovanju in vzajemni upravni pomoči v carinskih zadevah

text:
               1.12.2004

               SL

               Uradni list Evropske unije

               L 356/1

         Sklep Sveta o sklenitvi Sporazuma med Evropsko skupnostjo in Republiko Indijo o carinskem sodelovanju in vzajemni upravni pomoči v carinskih zadevah
   (2004/804/ES)
   Sklep Sveta o sklenitvi Sporazuma v obliki izmenjave pisem med Evropsko skupnostjo in Barbadosom, Belizejem, Republiko Kongo, Republiko Fidži, Republiko Gvajano, Republiko Slonokoščena obala, Jamajko, Republiko Kenijo, Demokratično republiko Madagaskar, Republiko Malavi, Republiko Mauritius, Republiko Surinam, Saint Kitts in Nevis, Kraljevino Svazi, Združeno republiko Tanzanijo, Republiko Trinidad in Tobago, Republiko Ugando, Republiko Zambijo in Republiko Zimbabve o pristopu Republike Mozambik k Protokolu št. 3 o sladkorju iz držav AKP iz Priloge V k Sporazumu o partnerstvu AKP-ES.


title: 2011/770/EU: Sklep Evropskega parlamenta in Sveta z dne 16. novembra 2011 o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2011/001 AT/Spodnja Avstrija – Zgornja Avstrija, Avstrija)

text:
               30.11.2011

               SL

               Uradni list Evropske unije

               L 317/28

         SKLEP EVROPSKEGA PARLAMENTA IN SVETA
   z dne 16. novembra 2011
   o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2011/001 AT/Spodnja Avstrija – Zgornja Avstrija, Avstrija)
   (2011/770/EU)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1), zlasti točke 28,
   ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (2), zlasti člena 12(3),
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore delavcem, ki so postali presežni zaradi velikih strukturnih sprememb v svetovnih trgovinskih tokovih, ki so posledica globalizacije, ter za pomoč pri njihovi ponovni vključitvi na trg dela.

               (2)

               Področje uporabe ESPG je bilo za vloge, vložene po 1. maju 2009, razširjeno, da bi vključili pomoč za delavce, ki so postali presežni neposredno zaradi svetovne finančne in gospodarske krize.

               (3)

               Medinstitucionalni sporazum z dne 17. maja 2006 omogoča uporabo sredstev ESPG do letne zgornje meje v višini 500 milijonov EUR.

               (4)

               Avstrija je 3. januarja 2011 vložila vlogo za uporabo sredstev ESPG v zvezi s presežnimi delavci v 706 podjetjih, ki delujejo v sektorju, razvrščenem v oddelek 49 NACE Revizija 2 (Kopenski promet in cevovodni transport), v regijah Spodnja Avstrija (AT12) in Zgornja Avstrija (AT31) na ravni NUTS II, do 9. junija 2011 pa je vlogo dopolnila z dodatnimi informacijami. Vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo sredstev v višini 3 643 770 EUR.

               (5)

               Zato je treba uporabiti sredstva ESPG, da se zagotovi finančni prispevek za vlogo, ki jo je vložila Avstrija –

         SPREJELA NASLEDNJI SKLEP:
   Člen 1
   V okviru splošnega proračuna Evropske unije za proračunsko leto 2011 se iz Evropskega sklada za prilagoditev globalizaciji uporabi znesek 3 643 770 EUR v sredstvih za prevzem obveznosti in sredstvih za plačila.
   Člen 2
   Ta sklep se objavi v Uradnem listu Evropske unije.

      V Strasbourgu, 16. novembra 2011

            Za Evropski parlament

            Predsednik

         J. BUZEK

            Za Svet

            Predsednik

         W. SZCZUKA

      (1)  UL C 139, 14.6.2006, str. 1.

      (2)  UL L 406, 30.12.2006, str. 1.


title: 2008/370/ES: Sklep Evropskega parlamenta in Sveta z dne 10. aprila 2008 o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju

text:
               16.5.2008

               SL

               Uradni list Evropske unije

               L 128/6

      SKLEP EVROPSKEGA PARLAMENTA IN SVETA

   z dne 10. aprila 2008
   o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju
   (2008/370/ES)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o ustanovitvi Evropske skupnosti,
   ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1) in zlasti točke 28,
   ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi evropskega sklada za prilagoditev globalizaciji (2) ter zlasti člena 12(3),
   ob upoštevanju predloga Komisije,
   ob upoštevanju naslednjega:

               (1)

               Evropski sklad je bil za prilagoditev globalizaciji (v nadaljnjem besedilu „sklad“) ustanovljen za zagotavljanje dodatne podpore delavcem, ki so jih prizadele posledice večjih strukturnih sprememb v svetovnih trgovinskih tokovih, in za pomoč pri njihovi ponovni vključitvi na trg dela.

               (2)

               Medinstitucionalni sporazum z dne 17. maja 2006 omogoča uporabo sredstev tega sklada do letne zgornje meje v višini 500 milijonov EUR.

               (3)

               Malta je 12. septembra 2007 vložila vlogo za uporabo tega sklada v zvezi z odpuščanjem presežnih delavcev v tekstilnem sektorju, zlasti delavcev, ki sta jih odpustili podjetji VF (Malta) Ltd in Bortex Clothing Ind Co Ltd. Vloga izpolnjuje zahteve za določitev finančnega prispevka, kot je določeno v členu 10 Uredbe (ES) št. 1927/2006.

               (4)

               Portugalska je 9. oktobra 2007 vložila vlogo za uporabo sredstev tega sklada v zvezi z odpuščanjem presežnih delavcev v avtomobilskem sektorju, zlasti delavcev, ki so jih odpustila podjetja Opel v Azambuji, Alcoa Fujikura v Seixalu in Johnson Controls v Portalegru. Vloga izpolnjuje zahteve za določitev finančnega prispevka, kot je določeno v členu 10 Uredbe (ES) št. 1927/2006.

               (5)

               Zato je treba uporabiti sredstva tega sklada, da bo zagotovljen finančni prispevek za obe vlogi –

         SKLENILA:
   Člen 1
   Za splošni proračun Evropske unije za proračunsko leto 2008 bodo uporabljena sredstva iz Evropskega sklada za prilagoditev globalizaciji, in sicer 3 106 882 EUR v odobritvah za prevzem obveznosti in za plačila.
   Člen 2
   Ta sklep se objavi v Uradnem listu Evropske unije.

      V Bruslju, 10. aprila 2008

            Za Evropski parlament

            Predsednik

         H.-G. PÖTTERING

            Za Svet

            Predsednik

         D. RUPEL

      (1)  UL C 139, 14.6.2006, str. 1. Sporazum, kakor je bil spremenjen s Sklepom 2008/29/ES Evropskega parlamenta in Sveta (UL L 6, 10.1.2008, str. 7).

      (2)  UL L 406, 30.12.2006, str. 1.


title: Sklep Komisije z dne 30. julija 2013 o ustanovitvi strokovne skupine Komisije za redke bolezni in o razveljavitvi Sklepa št. 2009/872/ES

text:
               31.7.2013

               SL

               Uradni list Evropske unije

               C 219/4

         SKLEP KOMISIJE
   z dne 30. julija 2013
   o ustanovitvi strokovne skupine Komisije za redke bolezni in o razveljavitvi Sklepa št. 2009/872/ES
   2013/C 219/04
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju naslednjega:

               (1)

               V skladu s členom 168(2) Pogodbe o delovanju Evropske unije morajo države članice v povezavi s Komisijo medsebojno usklajevati svoje politike in programe na področjih iz odstavka 1. Komisija lahko v tesni povezavi z državami članicami daje koristne pobude za pospeševanje takšnega usklajevanja, zlasti pobude, namenjene oblikovanju smernic in kazalnikov, organizaciji izmenjave najboljših praks ter pripravi elementov, potrebnih za redno spremljanje in presojo.

               (2)

               Bela knjiga Komisije „Skupaj za zdravje: strateški pristop EU za obdobje 2008–2013“ (1), ki jo je Komisija sprejela 23. oktobra 2007 in ki vsebuje zdravstveno strategijo EU, je določila redke bolezni za prednostno področje ukrepanja.

               (3)

               Čeprav Sklep št. 1350/2007/ES Evropskega parlamenta in Sveta z dne 23. Oktobra 2007 o uvedbi drugega programa ukrepov Skupnosti na področju zdravja (2008–2013) (2) ponavlja, da so za zdravstvene storitve v prvi vrsti odgovorne države članice, poudarja tudi, da lahko sodelovanje na ravni Skupnosti koristi bolnikom in zdravstvenim sistemom. V skladu s členom 7(2) in Prilogo k navedenemu sklepu se dejavnosti glede zbiranja in širjenja zdravstvenih informacij in znanja izvajajo v tesnem sodelovanju z državami članicami z oblikovanjem mehanizmov posvetovanja in postopkov sodelovanja.

               (4)

               Evropska komisija je 11. novembra 2008 sprejela „Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij – Redke bolezni: Izzivi za Evropo“ (3), Svet pa je 8. junija 2009 sprejel Priporočilo o ukrepanju na področju redkih bolezni (4) V točki 7 Sporočila je priporočeno, da Komisiji pomaga Svetovalni odbor EU za redke bolezni.

               (5)

               Zato je Komisija 30. novembra 2009 s Sklepom 2009/872/ES ustanovila Odbor strokovnjakov Evropske unije za redke bolezni (5). Mandat članov Odbora poteče 26. julija 2013.

               (6)

               Sporočilo predsednika Komisije z dne 10. novembra 2010 z naslovom „Okvir za strokovne skupine Komisije: Horizontalna pravila in javni register“ (6) (v nadaljnjem besedilu: okvir za strokovne skupine Komisije) določa spremenjen sklop pravil za vse strokovne skupine Komisije. Cilj novega okvira je poenostavitev in razjasnitev določb, ki jih je leta 2005 uvedel prejšnji okvir o strokovnih skupinah, povečanje preglednosti in izboljšanje koordinacije, ob hkratnem zmanjšanju upravnih obremenitev za storitve.

               (7)

               Glede na dragoceno delo, ki ga je od leta 2009 opravil Odbor strokovnjakov za redke bolezni, in ob upoštevanju okvira za strokovne skupine Komisije, obstaja stalna potreba po strokovni skupini na tem področju. Naloge in strukturo strokovne skupine za redke bolezni bi bilo treba opredeliti v skladu s horizontalnimi pravili, določenimi v okviru za strokovne skupine Komisije.

               (8)

               Strokovna skupina za redke bolezni bi morala Komisiji na njeno zahtevo zagotoviti svetovanje in strokovno znanje pri oblikovanju in izvajanju dejavnosti Unije na področju redkih bolezni ter spodbujati izmenjavo relevantnih izkušenj, politik in praks med državami članicami in različnimi vključenimi stranmi.

               (9)

               Ta skupina bi morala biti sestavljena iz predstavnikov držav članic, predstavnikov organizacij bolnikov na področju redkih bolezni, predstavnikov proizvajalcev zdravil in pripomočkov ali storitev, pomembnih za bolnike z redkimi boleznimi, ter predstavnikov združenj evropskih zdravstvenih delavcev in zdravstvenih organizacij ter posameznih strokovnjakov, da se omogoči široka zastopanost deležnikov in strokovnjakov na področju redkih bolezni.

               (10)

               Strokovna skupina za redke bolezni ne bi smela delovati kot odbor v smislu Uredbe (EU) št. 182/2011 Evropskega parlamenta in Sveta z dne 16. februarja 2011 o določitvi splošnih pravil in načel, na podlagi katerih države članice nadzirajo izvajanje izvedbenih pooblastil Komisije (7).

               (11)

               Osebne podatke bi bilo treba obdelovati v skladu z Uredbo (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (8).

               (12)

               Sklep Komisije 2009/872/ES z dne 30. novembra 2009 o ustanovitvi Odbora strokovnjakov Evropske unije za redke bolezni bi bilo zato treba razveljaviti –

         SPREJELA NASLEDNJI SKLEP:
   Člen 1
   Ustanovitev strokovne skupine
   Ustanovi se strokovna skupina za redke bolezni (v nadaljnjem besedilu: strokovna skupina).
   Člen 2
   Naloge strokovne skupine
   1.   Na zahtevo Komisije ali služb Komisije strokovna skupina izvaja naslednje naloge na področju redkih bolezni:

               (a)

               Komisiji pomaga pri pripravi pravnih instrumentov in političnih dokumentov, vključno s smernicami in priporočili;

               (b)

               Komisiji svetuje pri izvajanju ukrepov Unije in predlaga izboljšave sprejetih ukrepov;

               (c)

               Komisiji svetuje pri spremljanju, ocenjevanju in širjenju rezultatov ukrepov, sprejetih na ravni Unije in na nacionalni ravni;

               (d)

               Komisiji svetuje glede mednarodnega sodelovanja;

               (e)

               zagotovi celovit pregled politik Unije in nacionalnih politik;

               (f)

               spodbuja izmenjave ustreznih izkušenj, politik in praks med državami članicami in različnimi vključenimi stranmi.

         2.   Strokovna skupina lahko za izvajanje nalog iz odstavka 1 zlasti na zahtevo Komisije ali služb Komisije izdaja mnenja, priporočila in poročila.
   3.   Naloge strokovne skupine ne vključujejo področij, zajetih z Uredbo (ES) št. 141/2000 Evropskega parlamenta in Sveta z dne 16. decembra 1999 o zdravilih sirotah (9), področij, ki sodijo med naloge Odbora za zdravila sirote (COMP), ustanovljenega s členom 4 navedene uredbe, in področij, ki sodijo med naloge Odbora za farmacijo, ustanovljenega s Sklepom Sveta 75/320/EGS (10).
   Člen 3
   Posvetovanje
   Komisija se lahko s strokovno skupino posvetuje o vseh zadevah v zvezi z redkimi boleznimi.
   Člen 4
   Imenovanje članov
   1.   Strokovno skupino sestavljajo naslednji člani:

               (a)

               pristojni organi držav članic;

               (b)

               organizacije bolnikov na področju redkih bolezni;

               (c)

               evropska združenja proizvajalcev zdravil in pripomočkov ali ponudnikov storitev, pomembnih za bolnike z redkimi boleznimi;

               (d)

               evropska poklicna združenja ali znanstvena društva, ki delujejo na področju redkih bolezni;

               (e)

               posamezniki, imenovani osebno kot strokovnjaki s strokovnim znanjem o javnem zdravju ali znanstvenim strokovnim znanjem na ravni Unije na področju redkih bolezni.

         2.   Pristojni organi držav Efte, ki so pogodbenice Sporazuma o Evropskem gospodarskem prostoru, lahko na zahtevo zadevnih držav Efte tudi postanejo člani skupine.
   3.   Člane imenuje generalni direktor za zdravje in potrošnike.
   4.   Število članov iz točk (b), (c), (d) in (e) odstavka 1 ne sme biti več kot štiri za vsako točko, imenovani pa so na podlagi seznama ustreznih kandidatov, ki se pripravi po objavi razpisa za prijavo interesa. V razpisu za prijavo interesa se opredelijo kvalifikacije in pogoji za pridobitev statusa člana strokovne skupine.
   5.   Člani iz točke (e) odstavka 1 so imenovani osebno. Delujejo neodvisno in v javnem interesu.
   6.   Člani iz odstavka 1(a) do (d) ter odstavka 2 imenujejo predstavnike in njihove nadomestne predstavnike, da nadomestijo predstavnike v primeru odsotnosti ali zadržanosti. Nadomestni predstavniki se imenujejo pod enakimi pogoji kot predstavniki. Nadomestni predstavniki samodejno nadomeščajo člane, ki so odsotni ali zadržani.
   7.   Generalni direktor za zdravje in potrošnike lahko zavrne predstavnika ali nadomestnega predstavnika, ki ga je predlagala organizacija, če ne ustreza profilu, zahtevanemu v razpisu za prijavo interesa iz odstavka 4. V takih primerih se zadevno organizacijo zaprosi, da imenuje drugega predstavnika ali nadomestnega predstavnika.
   8.   Mandat članov strokovne skupine traja tri leta in se lahko podaljša v okviru novega razpisa za prijavo interesa.
   9.   Mandat člana se konča pred iztekom triletnega obdobja v primeru odstopa člana.
   10.   Člane iz člena 1(b) do (e) ali njihove predstavnike je mogoče izključiti ali nadomestiti za preostanek mandata v katerem koli od naslednjih primerov:

               (a)

               trajna nezmožnost za udeleževanje sestankov;

               (b)

               nezmožnost za učinkovito prispevanje k razpravam skupine;

               (c)

               neizpolnjevanje pogojev iz člena 339 Pogodbe o delovanju Evropske unije;

               (d)

               nadaljnje neizpolnjevanje kvalifikacij in pogojev, navedenih v razpisu za prijavo interesa iz odstavka 4.

         11.   Generalni direktor za zdravje in potrošnike lahko prosi člana iz odstavka 1(b) do (d), da imenuje drugega predstavnika ali drugega nadomestnega predstavnika v primerih iz odstavka 10.
   12.   Člane, katerih mandat se v skladu z odstavkoma 8 in 9 prekine pred iztekom triletnega obdobja, je mogoče zamenjati za preostalo obdobje njihovega mandata.
   13.   Imena članov in njihovih predstavnikov se objavijo v registru strokovnih skupin Komisije in drugih podobnih subjektov (v nadaljnjem besedilu: register) (11). V registru se lahko objavijo imena organov držav članic.
   14.   Osebni podatki se zbirajo, obdelujejo in objavljajo v skladu z Uredbo (ES) št. 45/2001.
   Člen 5
   Delovanje
   1.   Strokovni skupini predseduje direktor, odgovoren za politiko Komisije o redkih boleznih. Direktor lahko prenese predsedovanje na drugega uradnika Komisije.
   2.   V dogovoru s Komisijo lahko strokovna skupina ustanovi podskupine za proučitev posebnih vprašanj na podlagi mandata, ki ga določi skupina. Take podskupine se razpustijo takoj, ko izpolnijo mandat.
   3.   Predstavnik Komisije lahko povabi strokovnjake s posebnim znanjem z določenega področja na dnevnem redu, ki niso člani strokovne skupine, da sodelujejo pri delu skupine. Poleg tega lahko predstavnik Komisije podeli status opazovalca posameznikom ali organizacijam, v skladu s pravilom 8(3) okvira za strokovne skupine, in državam kandidatkam.
   4.   Člani strokovnih skupin in njihovi predstavniki ter namestniki predstavnikov kot tudi povabljeni strokovnjaki in opazovalci spoštujejo obveznosti o varovanju poslovne skrivnosti, določene v pogodbah in njihovih izvedbenih pravilih, ter Pravilnik Komisije o varnosti v zvezi z zaščito tajnih podatkov EU iz Priloge k Sklepu Komisije 2001/844/ES, ESPJ, Euratom (12). Če teh obveznosti ne spoštujejo, lahko Komisija sprejme vse ustrezne ukrepe.
   5.   Sestanki strokovne skupine in podskupin potekajo v prostorih Komisije. Komisija zagotovi tajniške storitve. Komisija pripravlja dnevni red in zapisnike sestankov strokovne skupine. Sestankov strokovne skupine in njenih podskupin se lahko udeležujejo tudi drugi zainteresirani uradniki Komisije.
   6.   Strokovna skupina sprejme poslovnik na podlagi standardnega poslovnika Komisije za strokovne skupine.
   7.   Komisija objavi vse relevantne dokumente (npr. dnevne rede, zapisnike in prispevke sodelujočih) o dejavnostih strokovne skupine v registru ali s povezavo iz registra na posebni spletni strani, na kateri je mogoče najti zadevne informacije. Dokument se ne objavi, kadar bi njegovo razkritje oslabilo varstvo javnega ali zasebnega interesa, kakor je opredeljeno v členu 4 Uredbe (ES) št. 1049/2001 (13).
   Člen 6
   Stroški sestankov
   1.   Sodelujoči v dejavnostih strokovne skupine za svoje storitve niso plačani.
   2.   Komisija sodelujočim potne stroške in stroške bivanja, nastale pri opravljanju dejavnosti strokovne skupine, povrne v skladu z veljavnimi določbami Komisije.
   3.   Stroški, navedeni v odstavku 2, se povrnejo v mejah razpoložljivih odobrenih sredstev, dodeljenih v okviru letnega postopka razporeditve sredstev.
   Člen 7
   Razveljavitev
   Sklep 2009/872/ES se razveljavi.
   Člen 8
   Ta sklep se uporablja od 27. julija 2013.

      V Bruslju, 30. julija 2013

            Za Komisijo

         Tonio BORG

            Član Komisije

      (1)  COM(2007) 630 konč., 23.10.2007.

      (2)  UL L 301, 20.11.2007, str. 3.

      (3)  COM(2008) 679 final, 11.11.2008.

      (4)  UL C 151, 3.7.2009, str. 7.

      (5)  UL L 315, 2.12.2009, str. 18.

      (6)  C(2010) 7649 konč.

      (7)  UL L 55, 28.2.2011, str. 13.

      (8)  UL L 8, 12.1.2011, str. 1.

      (9)  UL L 18, 22.1.2000, str. 1.

      (10)  UL L 147, 9.6.1975, str. 23.

      (11)  Člani, ki ne želijo, da bi bilo njihovo ime objavljeno, lahko zaprosijo za odstopanje od tega pravila. Prošnja za neobjavo imena člana strokovne skupine se šteje za utemeljeno, kadar bi objava lahko ogrozila njegovo varnost ali integriteto ali neupravičeno posegla v njegovo zasebnost.

      (12)  Sklep Komisije z dne 29. novembra 2001 o spremembah njenega Poslovnika (UL L 317, 3.12.2001, str. 1).

      (13)  Te izjeme so namenjene zaščiti javne varnosti, vojaških zadev, mednarodnih odnosov, finančne, denarne ali gospodarske politike, zasebnosti in celovitosti posameznika, poslovnih interesov, sodnih postopkov in pravnih nasvetov, inšpekcij/preiskav/revizij in postopka odločanja institucije.


title: Imenovanje člana Računskega sodišča - Milan Martin Cvikl Sklep Evropskega parlamenta z dne 25. marca 2010 o predlaganju Milana Martina Cvikla za člana Računskega sodišča (C7-0022/2010 – 2010/0810(NLE))

text:
               7.1.2011

               SL

               Uradni list Evropske unije

               CE 4/65

         Četrtek, 25. marca 2010Imenovanje člana Računskega sodišča - Milan Martin Cvikl
   P7_TA(2010)0074
   Sklep Evropskega parlamenta z dne 25. marca 2010 o predlaganju Milana Martina Cvikla za člana Računskega sodišča (C7-0022/2010 – 2010/0810(NLE))
   2011/C 4 E/13
   (Posvetovanje)

      Evropski parlament,
   ob upoštevanju člena 286(2) Pogodbe o delovanju Evropske unije (PDEU), v skladu s katerim se je Svet posvetoval s Parlamentom (C7-0022/2010),
   ob upoštevanju dejstva, da se je Odboru za proračunski nadzor na seji dne 16. marca 2010 predstavil kandidat, ki ga Svet predlaga za člana Računskega sodišča,
   ob upoštevanju člena 108 svojega poslovnika,
   ob upoštevanju poročila Odbora za proračunski nadzor (A7-0046/2010),

               A.

               ker Milan Martin Cvikl izpolnjuje pogoje, ki jih določa člen 286(1) PDEU,

               1.

               odobri predlog Sveta, da se Milana Martina Cvikla imenuje za člana Računskega sodišča;

               2.

               naroči svojemu predsedniku, naj ta sklep posreduje Svetu in v vednost Računskemu sodišču, kot tudi drugim institucijam Evropske unije in revizorskim organom držav članic.


title: 2012/183/EU: Sklep Sveta z dne 26. marca 2012 o imenovanju estonskega člana in estonskega nadomestnega člana Odbora regij

text:
               3.4.2012

               SL

               Uradni list Evropske unije

               L 96/5

         SKLEP SVETA
   z dne 26. marca 2012
   o imenovanju estonskega člana in estonskega nadomestnega člana Odbora regij
   (2012/183/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga estonske vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015.

               (2)

               Zaradi izteka mandata Kaida KAASIKA se je sprostilo mesto člana Odbora regij. Zaradi imenovanja Urve ERIKSON za članico Odbora regij se bo sprostilo mesto nadomestnega člana –

         SPREJEL NASLEDNJI SKLEP:
   Člen 1
   V Odbor regij se za preostanek mandata, ki se izteče 25. januarja 2015, imenujeta:

               (a)

               za članico:

                           —

                           Urve ERIKSON, Member of Tudulinna Municipality Council

                     in

               (b)

               za nadomestnega člana:

                           —

                           Villi PIHL, Mayor of Kärla Municipality

         Člen 2
   Ta sklep začne veljati na dan sprejetja.

      V Bruslju, 26. marca 2012

            Za Svet

            Predsednik

         N. WAMMEN

      (1)  UL L 348, 29.12.2009, str. 22.

      (2)  UL L 12, 19.1.2010, str. 11.


title: Sklep Sveta z dne 27. novembra 2003 o podpisu v imenu Skupnosti in začasni uporabi Sporazuma v obliki izmenjave pisem o podaljšanju veljavnosti Protokola o možnostih ribolova in finančnem prispevku, predvidenih v Sporazumu med Evropsko gospodarsko skupnostjo in vlado Republike Slonokoščene obale o ribolovu v obalnih vodah Slonokoščene obale, za obdobje od 1. julija 2003 do 30. junija 2004

text:
Pomembno pravno obvestilo

|

32003D0838

Uradni list L 319 , 04/12/2003 str. 0017 - 0018

		Sklep Svetaz dne 27. novembra 2003o podpisu v imenu Skupnosti in začasni uporabi Sporazuma v obliki izmenjave pisem o podaljšanju veljavnosti Protokola o možnostih ribolova in finančnem prispevku, predvidenih v Sporazumu med Evropsko gospodarsko skupnostjo in vlado Republike Slonokoščene obale o ribolovu v obalnih vodah Slonokoščene obale, za obdobje od 1. julija 2003 do 30. junija 2004(2003/838/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 37 Pogodbe v povezavi s prvim pododstavkom člena 300(2) Pogodbe,ob upoštevanju predloga Komisije,ob upoštevanju naslednjega:(1) V skladu s pogoji Sporazuma med Evropsko gospodarsko skupnostjo in Republiko Slonokoščeno obalo o ribolovu v obalnih vodah Slonokoščene obale [1] pogodbenici pred iztekom obdobja veljavnosti Protokola k Sporazumu začenjata pogajanja, da bi z medsebojnim sporazumom določili vsebino Protokola za naslednje obdobje in, kjer je to primerno, spremembe ali dodatke, ki jih je treba uvesti v Prilogo k Protokolu.(2) Pogodbenici sta se odločili, da je treba do pogajanj o spremembah Protokola obdobje veljavnosti sedanjega Protokola, odobrenega z Uredbo (ES) št. 722/2001 [2], podaljšati za eno leto s sporazumom v obliki izmenjave pisem, parafiranim 16. maja 2003.(3) Na podlagi sporazuma v obliki izmenjave pisem so ribiči Skupnosti od 1. julija 2003 do 30. junija 2004 upravičeni do možnosti ribolova v vodah pod suverenostjo ali v pristojnosti Slonokoščene obale.(4) Da bi se izognili kakršnikoli prekinitvi ribolovnih aktivnosti plovil Skupnosti, je bistvenega pomena, da začne podaljšanje čimprej veljati. Zato je priporočljivo podpisati sporazum v obliki izmenjave pisem in ga začasno uporabljati, dokler se ne končajo postopki, ki so potrebni za njegovo sklenitev.(5) Treba je potrditi metodo za porazdelitev ribolovnih možnosti med državami članicami na podlagi Protokola, ki se je iztekel –SKLENIL:Člen 1V imenu Skupnosti in do Sklepa Sveta o sklenitvi Sporazuma se odobri podpis Sporazuma v obliki izmenjave pisem o podaljšanju veljavnosti Protokola o možnostih ribolova in finančnem prispevku, predvidenih v Sporazumu med Evropsko gospodarsko skupnostjo in vlado Republike Slonokoščene obale o ribolovu v obalnih vodah Slonokoščene obale, za obdobje od 1. julija 2003 do 30. junija 2004.Besedilo Sporazuma v obliki izmenjave pisem se priloži temu sklepu.Člen 2Ta sporazum v obliki izmenjave pisem se začasno uporablja od 1. julija 2003.Člen 3Ribolovne možnosti, določene v Protokolu, se porazdelijo med državami članicami na naslednji način:(a) pridneni ribolov:Španija: | 600 BRT na mesec, letno povprečje; |(b) ribolov na tune:(i) plovila za ribolov tunov s potegalko—Francija: | 18 plovil |—Španija: | 21 plovil |(ii) plovila za ribolov s površinskimi parangali—Španija: | 15 plovil |—Portugalska: | 5 plovil |(iii) plovila za ribolov tun z ribiško palico—Francija: | 7 plovil |—Španija: | 5 plovil. |Če vloge za dovoljenja teh držav članic ne zajamejo vseh možnosti ribolova, ki so na voljo v okviru Protokola, lahko Komisija upošteva vloge za dovoljenja katere koli druge države članice.Člen 4Države članice, katerih plovila delujejo v skladu s Sporazumom v obliki izmenjave pisem, obvestijo Komisijo o količinah vsakega staleža, ulovljenega v ribolovnem območju Slonokoščene obale, v skladu s podrobnimi pravili, določenimi v Uredbi Komisije (ES) št. 500/2001 [3].Člen 5Predsednik Sveta je pooblaščen za imenovanje oseb, pooblaščenih za podpis Sporazuma v obliki izmenjave pisem v imenu Skupnosti, do sklenitve tega sporazuma.V Bruslju, 27. novembra 2003Za SvetPredsednikR. Castelli[1] UL L 379, 31.12.1990, str. 3.[2] UL L 102, 12.4.2001, str. 1.[3] UL L 73, 15.3.2001, str. 8.--------------------------------------------------